Sharifah Amani

Sharifah Amani binti Syed Zainal Rashid Al-Yahya (lahir 10 Jun 1986) merupakan seorang pelakon wanita Malaysia. Amani memulakan kerjaya lakonan pada 1992 menerusi watak sebagai kanak-kanak Palestin dalam filem Selubung arahan Shuhaimi Baba. Kejayaan beliau hadir menerusi filem Sepet yang memperoleh beliau menerima anugerah Pelakon Harapan Wanita di Festival Filem Malaysia ke-18.

Watak lakonan Amani sebagai Orked dalam filem Gubra telah melayakkan beliau memenangi Pelakon Wanita Terbaik di Festival Filem Malaysia ke-19. Beliau mula menduduki kerusi pengarah menerusi filem pendek bertajuk Sangkar yang dikeluarkan pada 2010. Amani telah berlakon dalam beberapa filem terkenal termasuk Gol & Gincu (2005-18), Cinta (2006), Puaka Tebing Biru (2007), Selamat Pagi Cinta (2008), Muallaf (2008), Sayang You Can Dance (2009), PSIKO: Pencuri Hati (2013), Terbaik dari Langit (2014) dan Pekak (2016). Antara drama lakonannya ialah Emil Emilda (2007), Sindarela (2008) dan Tiramisu (2010).

Kehidupan awal
Beliau merupakan anak kedua dari empat beradik yang kesemuanya perempuan, kepada pelakon veteran, Fatimah Abu Bakar. Adik-beradiknya termasuk kakaknya, Sharifah Aleya dan dua adiknya ialah Sharifah Aryana dan Sharifah Aleysha Amani, lebih mesra dengan panggilan Nani berketurunan Arab, Cina, dan Benggali serta fasih berbahasa Melayu dan Inggeris. Sebagai penulis remaja untuk ruangan YouthQuake New Straits Times, Amani membuat liputan tugasan untuk sidang media Shah Rukh Khan dan Juhi Chawla, konsert oleh bintang Bollywood, Deep Purple dan Anugerah IIFA ketiga di Genting Highlands. Beliau juga aktif dalam teater, telah berlakon sebagai Ophelia dalam teater Hamlet (2005) di The Actor's Studio, arahan Faridah Merican.Possessed Official site: Cast & crew

Kehidupan peribadi
Pada 10 September 2022, beliau sah bergelar isteri dengan lelaki pilihannya yang juga Ketua Pegawai Eksekutif (CEO) Impact Integrated, Ahmed Faris Amir. Pasangan itu dinikahkan Ketua Imam Masjid Saidina Umar Al Khattab, Bukit Damansara merangkap Penolong Pendaftar Nikah, Jabatan Agama Islam Wilayah Persekutuan (JAWI), Ustaz Mohd Rahimi P Ramlee berwalikan bapa pengantin perempuan, Syed Zainal Rashid bin Syed Zainal Abidin Al-Yahya.

Kerjaya

Filem
Beliau terkenal dengan memegang watak Orked dalam trilogi Orked Yasmin Ahmad. Dua filem pertama ialah Sepet dan Gubra. Di dalam siri terkini, Mukhsin, Amani memegang watak versi dewasa Orked yang "bertemu" dirinya sendiri berusia 10 tahun (dilakonkan oleh adik bongsunya, Sharifah Aryana).Blog article @ wordpress.com Beliau sebelum ini memegang peranan pembantu sebagai remaja mangsa deraan seksual dalam filem Gol & Gincu.

Beliau berlakon dalam filem, Cinta arahan Kabir Bhatia, di mana beliau merupakan salah satu daripada sepuluh pelakon memegang watak 5 pasangan yang berbeza menggambarkan situasi yang berbeza berdasarkan tema cinta dan hubungan. Ibunya berlakon bersamanya dalam filem ini.Cinta @ Yahoo! Malaysia movies Dalam filem seram Malaysia Kantonis, Possessed, beliau memainkan peranan pembantu sebagai Fara, pembantu dan kawan rapat seorang gadis Cina, Lisu, yang berhijrah ke Malaysia untuk memulakan kerjaya sebagai penyanyi. Malangnya, Lisu dibunuh secara kejam dan Fara, sebagai satu-satunya saksi pembunuhan itu, menjadi gila dan komited terhadap suaka mental.

Beliau merupakan pelakon utama filem Muallaf, yang mana beliau berlakon bersama Sharifah Aleysha, seorang lagi adiknya. Filem ini juga diarahkan oleh Yasmin Ahmad.New Straits Time article (not available as of 24 August 2007) Untuk memenuhi peranannya dalam filem itu, beliau mencukur kepalanya kerana di salah satu adegan dalam filem kepala wataknya dicukur oleh bapa kerana terlalu 'liar'.Berita Harian article (not available as of 24 August 2007)

Televisyen
Berikutan kejayaan Gol & GincuGol & Gincu official website dalam peranan pembantunya sebagai remaja yang didera secara seksual, beliau menjayakan peranan ini kemudian dalam beberapa penampilan tamu dalam siri TV berdasarkan filem (Gol & Gincu The Series), yang disiarkan pada 2006 di 8TV. Pada tahun yang sama, beliau juga menjadi pengacara TV (ditaja oleh Revlon Silky Girl) di ntv7 bersama kakaknya, Sharifah Aleya.

Pada Mac 2007, TV3 menyiarkan drama Emil Emilda di slot Samarinda, Amani memegang watak sebagai Emilda,Blog entries @ blogspot.com seorang pegawai pemfailan yang bekerja di sebuah stesen TV, di mana beliau menarik perhatian CEO kerana sifatnya yang gigih dan semangat untuk industri penyiaran. Ketua Pegawai Eksekutif mendapati anaknya yang sudah lama hilang, Emil/Boboi yang telah hilang setelah kemalangan kereta 20 tahun lalu telah kelihatan. Dalam perjalanan untuk menindaklanjuti maklumat mengenai anaknya, dia meninggal apabila helikopter peribadinya terhempas. Ia kemudiannya mendedahkan dalam wasiatnya bahawa dia telah memilih Emilda sebagai pengganti sementara sebagai CEO sehingga anaknya boleh menjadi ahli warisnya.

Sebelum popular dengan filem Sepet, Amani terlebih dahulu menghiasi kaca televisyen sebagai pengacara TV. Beliau mengacarakan program Salaam Bollywood pada tahun 2004 dan 2005. 

Beliau juga menjadi pengacara di dalam rancangan muzikal, Latido di TV9 pada tahun 2006 hingga 2007. Sebelum itu pada tahun 2005, beliau bergandingan bersama kakaknya, Aleya mengacarakan program talk-show Selamba Serius.

Kontroversi
Amani pernah bergelar Pelakon Harapan Wanita menerusi Sepet pada Festival Filem Malaysia ke-18 (FFM18). Amani atau lebih mesra sebagai Nani dinobatkan pula sebagai Pelakon Wanita Terbaik menerusi filem Gubra. Sepet dan Gubra adalah arahan Yasmin Ahmad. Pada majlis ini juga tercetusnya kata-kata "It sound stupid when I speak in Malay" ketika beliau hendak memberi ucapan setelah memenangi anugerah ini. 'Publicity Stunt' ini mendapat liputan yang meluas sehingga mengundang komen-komen orang-orang kenamaan tertutamanya Menteri Kebudayaan, Dato' Seri Utama Rais Yatim sehingga menggelarkan dirinya kurang ajar. Namun, selang beberapa hari selepas insidennya itu, Sharifah Amani telah memohon maaf terhadap ketelanjuran kata-katanya. Namun, disebalik kontroversi tersebut beliau sebenarnya mencipta rekod sebagai pemenang termuda untuk kategori Pelakon Wanita Terbaik (FFM) kerana memenanginya ketika berusia 20 tahun, menewaskan rekod Erma Fatima (22 Tahun).

Pada tahun 2007, sekali lagi nama Amani mencetuskan kontroversi. Kali ini beliau dikecam apabila mengambil keputusan untuk membotakkan kepala bagi menenuhi tuntutan watak Rohani dalam filem Muallaf arahan Yasmin. Menerusi filem tersebut, Rohani digambarkan menjadi mangsa penderaan bapanya yang pemabuk dan mencukur rambut Rohani sehingga luka. Pelbagai pihak termasuk Majlis Agama Islam turut menegur keputusan Amani untuk melakonkan babak itu. Menerusi peranannya dalam Muallaf, beliau dicalonkan di beberapa festival antarabangsa termasuk Festival Filem Asia Pasific untuk kategori Pelakon Wanita Terbaik tetapi filem itu tidak dipertandingkan di Festival Filem Malaysia. 

Tahun 2010 ketika berlangsungnya acara Anugerah Skrin 2010 pada 24 Disember, Menerusi filem Muallaf, Amani menerima anugerah untuk kategori Pelakon Wanita Terbaik Filem yang mana ketika naik ke pentas menerima anugerah, penyampai anugerah Seniman Aziz Sattar, aktres Erra Fazira dan Eja bergurau mengenai pakaian artis yang menjolok mata. Amani ketika itu menggayakan gaun malam fesyen kemban berwarna putih dan kainnya belah paras lutut. Keesokkan harinya, di dada dada akhbar Rais Yatim mengegur cara berpakaian setiap artis yang hadir. Sehubungan dengan itu Kumpulan Media Prima Berhad digesa supaya membuat penilaian semula berhubung etika berpakaian dalam majlis anugerah anjurannya berikutan kekecewaan beberapa pihak mengenai artis wanita berpakaian tidak sopan dan seksi. Biarpun bukan Amani seorang yang berpakaian seksi, namun nama beliau tetap terpalit kontroversi.

Namun dalam acara tersebut Amani muncul cemerlang apabila dua buah produksi lakonannya iaitu filem Muallaf dan drama TV Antara Garisan meraih anugerah Filem Terbaik dan Drama Terbaik. Amani berucap ketika mewakili produksi Muallaf menyeru penggiat seni dan peminat agar menghargai insan seni yang masih aktif berkarya semasa hayat masih ada. Beliau berkata demikian untuk merujuk kepada penghargaan yang diterima oleh pengarah filem Yasmin Ahmad setelah kematiannya.

Ia telah dihebahkan oleh media bahawa Amani dikatakan enggan hadir ke Festival Filem Malaysia ke-30 pada 30 Mac 2019. Dalam kenyataannya di laman Twitter, keputusan itu diamnilnya kerana tidak sanggup berpura-pura sedangkan ramai dalam kalangan penggiat seni masih bergelut mencari nafkah hidup: "Saya tidak dapat meyakinkan diri untuk berpura-pura untuk kelihatan cantik dan meraikan apabila kebanyakan penggiat seni dalam industri kita tidak dapat membayar bil, memberi makan kepada keluarga atau memenuhi keperluan mereka,".

Pencapaian cemerlang
Seiring dengan populariti dan bakatnya, Amani sudahpun 5 kali tercalon untuk kategori Pelakon Wanita Terbaik di Festival Filem Malaysia dimana beliau telah menenanginya sekali, menerusi filem Gubra. Amani juga dicalonkan untuk kategori Pelakon Filem Wanita Popular (ABPBH) pada tahun 2005, 2007, 2008 dan 2009. 

Pada tahun 2009, Amani mengorak langkah apabila menceburkan diri di belakang tabir. Beliau menjadi Penolong Pengarah untuk filem Talentime dan juga Penolong Pengarah Lagak Ngeri untuk filem Merong Mahawangsa. Beliau juga kini sedang mengembangkan sayap ke United Kingdom apabila dilamar pihak pengurusan bakat di sana. 

Pada tahun 2010 ketika berlangsungnya Festival Filem Asia Pasifik ke 54, Amani telah dicalonkan untuk kategori Aktres Terbaik menerusi filem Muallaf namun tewas kepada aktres veteran Filipina, Anita Linda. Amani merupakan aktres Malaysia termuda yang pernah dicalonkan untuk kategori tersebut sebaris dengan bekas pemenang seperti Tiara Jacquelina dan Maya Karin serta aktres-aktres yang pernah dicalonkan dalam anugerah tersebut seperti Zaiton, Saadiah Baharom, Azean Irdawaty, Rubiah Suparman, Michelle Yeoh, Vanidah Imran, Lee Sinje, Umie Aida dan Janet Khoo.

Filemografi

Filem
 Tahun Tajuk Watak Catatan 1992 Selubung Kanak-kanak Palestin  Filem pertama sebagai pelakon kanak-kanak2005 Sepet Orked  Gol & Gincu Najihah Hafizam aka Jiji2006 Gubra Orked Cinta Arianna Possessed Fara2007 Puaka Tebing Biru Atilia Mukhsin Orked dewasa Penampilan khas 1957: Hati Malaya Ani/Aishah2008 Punggok Rindukan Bulan Riza Selamat Pagi Cinta Suci  Muallaf Rohani  Cicakman 2 - Planet Hitam  Iman2009 Sayang You Can Dance Mia  15Malaysia - (Episod: Chocolate)  Filem pendek Talentime  Penolong Pengarah2010  Magika Bawang Putih Sangkar Pengarah, filem pendek2011 Appalam Siti Filem Tamil Hunters Hikayat Merong Mahawangsa  Penolong Pengarah Lagak Ngeri 2012 Pontianak vs Orang Minyak Maria Ogawa2013 Kolumpo Siti Nur Hayy Hawa Pengarah, filem pendek antologi Ikal Mayang PSIKO: Pencuri Hati Wani 2014 Terbaik dari Langit Sara2015 Redemption Night Ryn Gangsterock Kasi Sengat Nian2016 Pekak Dara Pigeon Yasmin 2017 KL 24: Zombies Filem bebas Sindiket Aminah  Mencari Rahmat Ratna 2018 Gol & Gincu Vol. 2 Najihah Hafizam aka Jiji 2019 Motif Inspektor Dewi 2020 Prebet Sapu Penumpang Wanita 1 2021 Zombitopia  Maya 2023 La Luna  Hanie Abdullah   2024 SyurgaKu Sofea  Filem pendek 2025 Mencari Ramlee Pelakon Teater Yasmin  Penampilan khas 

Drama
 Tahun Tajuk Watak Saluran TV 2006–2007 Gol & Gincu The Series Najihah Hafizam  8TV 2007 Emil Emilda EmildaTV3 2008 Sindarela Zoela 2008-2009 Rona Roni Makaroni Rona Astro Ria 2010-2011 Tiramisu Melur TV3 2011 Cita & Cinta ZaliaTV92012 Pulau Yana Ampunkan Dosaku RokiahTV3 2015 Ajaibnya Cinta Hammara 2016 Cinta 100kg Wati 2022 Murder By Moonlight Bella Astro Citra 2024 I.D. Roks Astro Premier

Drama web
 Tahun  Tajuk Watak Aplikasi  Catatan  2019 Kopitiam: Double Shot AliaViu Drama web pertama  2023 From Saga With Love Fadhila 

Telefilem
 Tahun Tajuk Watak Saluran TV 2009 Antara Garisan Weeda Astro Prima 2010 Karma Salina Tia TV3 Dalil Cinta Nisa2011 Kashaf Imani Imani Astro Ria La Ikro Hafiddin Nurlisa Astro Prima Oh! Haram AinTV32012 Amarah Hawa Amarah Fatihah Untuk Abah Fatihah Pelarian Miza2013 Delusi Sabrina TV9 Lembut Bukan Lelaki Lembut Astro Ria Diari Ariana Ariana TV2 Aku Bukan Malaikat Kopi dan Dia Hanis2014 Nostalgila ZettAstro First Eksklusif Saloma: Pandang Kasih (Bahagian 2) Siput Sarawak 2015 Melur vs Rajawali Hannah TV1 2016 Fatin Fatin TV32017 Selamat Tinggal Aidilfitri Dhia Astro Prima Kembalikan Syawalku Jururawat  Astro Citra Ti Amo Venezia Nadia 2018 Cikgu A+ Cikgu Zeti TV1 2026 Fantasi Fiksi Maya UTV

Televisyen
 Tahun Tajuk Peranan Saluran TV 2003-2004 Salam Bollywood Pengacara Astro Ria 2005-2006 Selamba Serius Pengacara TV3 2006–2007 Latido Pengacara TV9 2010–2011 Oh Yeah! Pelbagai Astro Warna

Siniar
 Tahun Tajuk Peranan Catatan2020 Lepak Seni Pengacara bersama bersama Shamaine Othman Kopi KonversationsArtis undangan Episod: "Sharifah Amani, Filem Malaysia, Budaya dan Segala-galanya" Ruang Bertamu Episod: "Bertindak Di Malaysia" / "Hasrat untuk Bertindak" bersama Amerul Affendi dan Nadiya Nisaa 2021 Cer Teka? Artis Jemputan Bersama Dynas Mokhtar 2023 Studio Sembang Artis Jemputan Bersama Amelia Henderson

Iklan
 Tahun Iklan 2010 Silky Girl 2021 Digi

Teater
 Tahun Tajuk 2005 Hamlet

Anugerah dan pencalonan
 Tahun Anugerah Kategori Karya tercalon Keputusan2005 Anugerah Bintang Popular Berita Harian 2005 Artis Baru Wanita Popular  Pelakon Filem Wanita Popular Festival Filem Malaysia ke-18 Pelakon Wanita TerbaikSepet  Pelakon Harapan Wanita  Anugerah Skrin 2005 Pelakon Wanita Terbaik (Filem) Sepet  2006 Festival Filem Malaysia ke-19 Pelakon Wanita Terbaik Gubra 2007 Anugerah Bintang Popular Berita Harian 2007 Pelakon Filem Wanita Popular  Festival Filem Malaysia ke-20 Pelakon Wanita Terbaik Cinta  2008 Anugerah Bintang Popular Berita Harian 2008 Pelakon Filem Wanita Popular 2009 Anugerah Bintang Popular Berita Harian 2009 Pelakon Filem Wanita Popular  Festival Filem Malaysia ke-22 Pelakon Wanita Terbaik Sayang, You Can Dance 2010Anugerah Skrin 2010 Pelakon Wanita Terbaik (Filem) Muallaf  Pelakon Wanita Terbaik (Drama) Dalil Cinta Festival Filem Asia Pasifik ke-54 Pelakon Wanita Terbaik  Muallaf 2014 Festival Filem Malaysia ke-26 Pelakon Wanita Terbaik Psiko: Pencuri Hati  Anugerah Skrin 2014 Pelakon Wanita Terbaik (Filem) Psiko: Pencuri Hati  2016 Anugerah Skrin 2016 Pelakon Wanita Terbaik (Drama) Fatin  2017 Festival Filem Malaysia ke-29 Pelakon Wanita Terbaik Pekak  2018 Anugerah Bintang Popular Berita Harian 2017 Pelakon Filem Wanita Popular  2019 Festival Filem Malaysia ke-30 Pelakon Pembantu Wanita Terbaik Gol & Gincu Vol. 2 

Rujukan

Pautan luar
 Laman web rasmi

 Forum rasmi

Kategori:Pelakon kanak-kanak Malaysia
Kategori:Kelahiran 1986
Kategori:Orang hidup
Kategori:Muslim Malaysia
Kategori:Orang dari Selangor
Kategori:Orang Malaysia berketurunan Melayu
Kategori:Orang Malaysia berketurunan Arab
Kategori:Orang Malaysia berketurunan Bengali
Kategori:Orang Malaysia berketurunan Cina
Kategori:Pelakon wanita Malaysia
Kategori:Pengacara televisyen Malaysia
Kategori:Pelakon wanita Malaysia abad ke-21
Kategori:Pelakon televisyen Malaysia
Kategori:Pelakon filem Malaysia
2010,2014